อยากสอบถามคุณค่ะเวลาทำงานรู้สึกแน่นท้องปวดหัวอยากอวดเป็นอะไรค่ะอีกอย่างหนูฝังเข็มมาสองปีแล้ว แล้วทีนี้ประจำเดือนไม่มาสองปีอยู่ๆก็มามาได้สามอาทิตย์แล้วค่ะ
สวัสดีค่ะ อาการปวดหัว แน่นท้อง ดังกล่าวมาเป็นอาการที่อาจจะยังไม่จำเพาะเจาะจงต่อโรคใดๆ และก็อาจเป็นผลข้างเคียงจากการใช้ยาฝังคุมกำเนิดได้โดยยาฝังคุมกำเนิดเป็นการคุมกำเนิดที่มีประสิทธิภาพสูง อยู่ได้ 3-5 ปีขึ้นกับชนิดของยา อาจทำให้ประจำเดือนมาไม่สม่ำเสมอหรือไม่มา หรือมีเลือดออกผิดปกติทางช่องคลอดได้แต่ประจำเดือนที่มาติดต่อกัน 3 อาทิตย์แล้วนั้น ถือเป็นความผิดปกติ และอาจเกิดจากสาเหตุอื่นๆเช่นการมีเนื้องอกหรือการติดเชื้อของอวัยวะสืบพันธุ์เพศหญิงได้ ควรไปพบแพทย์เพื่อตรวจหาสาเหตุเพิ่มเติมต่อไป เบื้องต้นงดการมีเพศสัมพันธ์ ไม่ซื้อยาปรับฮอร์โมนมาใช้เอง รับประทานยาแก้ปวดเพื่อบรรเทาอาการปวดศีรษะแน่นท้องก่อนได้